b'\n_START_ARTICLE_\nPamantasang Northeastern\n_START_PARAGRAPH_\nAng Pamantasang Northeastern (Ingles: Northeastern University,\xc2\xa0NU, dating NEU) ay isang pribadong unibersidad sa pananaliksik sa Boston, Massachusetts, Estados Unidos na itinatag noong 1898. Ito ay ikinategorya bilang isang institusyong R1 (pamantasang doktoral) ng Carnegie Classification._NEWLINE_Ang unibersidad ay nag-aalok ng mga programa sa antas undergraduate at gradwado sa pangunahing kampus nito sa erya ng Fenway-Kenmore, Roxbury, South End, at Back Bay ng Boston. Ang unibersidad ay may mga sangay na kampus sa Charlotte, North Carolina; Seattle, Washington; at\xc2\xa0San Jose, California na nag-aalok ng eksklusibong digring gradwado. Isang karagdagang sangay ang binuksan sa Toronto, Ontario, Canada sa huling bahagi ng 2016. Ang unibersidad ay merong humigit-kumulang 18,000 undergraduate na mag-aaral at 7,000 gradwadong mag-aaral.'